《贺崖州郑养真太守生子》
明代·王弘诲

刺史檐前报鹊频，欢腾周雅咏生民。海中仙果宁论晚，掌上明珠喜见新。

瑞应三山呈鸑鷟，驹从五马产麒麟。葵榴艳吐薰风午，汤饼筵开诞日晨。

滚滚公侯钟世泽，□□□□□□□。曹家晬日提戈印，窦氏芳华续桂椿。

玉种荐田移郑圃，弄獐我亦误书人。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。